Nafarroako Parlamentuko Mahaiak, 2019ko abenduaren 9an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Buil García jaunak aurkeztutako galdera, 1 UAGNk, EHNEk edo UCAN-Nafarroako Nekazaritzako Kooperatiben Batasunak eskulan-premiei dagokienez egin dituzten eskariei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko abenduaren 9an

Lehendakaria: Unai Hualde Iglesias

GALDERAREN TESTUA

Nafarroako Podemos-Ahal Dugu foru parlamentarien elkarteari atxikitako foru parlamentari Mikel Buil García jaunak, Legebiltzarreko Erregelamenduan xedatuaren babesean, honako galdera hau aurkezten du, Nafarroako Gobernuko Eskubide Sozialetako kontseilariak hurrengo Osoko Bilkuran ahoz erantzun dezan:

Zer eskari aurkeztu zituzten besteak beste UAGNk, EHNEk edo UCAN-Nafarroako Nekazaritzako Kooperatiben Batasunak Gobernuarekin iragan azaroaren 19an izandako bileran eskulan-premiei dagokienez, zeinen ondorioz lantalde tekniko bat sortu baita sektorerako eskulan-beharrizanei erantzuteko?

Iruñean, 2019ko azaroaren 22an

Foru parlamentaria: Mikel Buil García